

**Қазақстан Республикасының Ұлттық ұланын қызметтік жануарлармен қамтамасыз етудің заттай нормаларын бекіту туралы**

Қазақстан Республикасы Ішкі істер министрінің 2015 жылғы 27 сәуірдегі № 404 бұйрығы. Қазақстан Республикасының Әділет министрлігінде 2015 жылы 4 маусымда № 11270 тіркелді.

      2008 жылғы 4 желтоқсандағы Қазақстан Республикасы Бюджет кодексінің 69-бабының 2-тармағына сәйкес **БҰЙЫРАМЫН:**

      1. Қоса беріліп отырған Қазақстан Республикасының Ұлттық ұланын қызметтік жануарлармен қамтамасыз етудің заттай нормалары бекітілсін.

      2. Қазақстан Республикасы Ұлттық ұланының Бас қолбасшылығы (Р.Ф. Жақсылықов) заңнамада белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты мемлекеттік тіркегеннен кейін күнтізбелік он күн ішінде мерзімді баспа басылымдарында және "Әділет" ақпараттық-құқықтық жүйесінде ресми жариялауға жолдауды;

      3) осы бұйрықты Қазақстан Республикасы Ішкі істер министрлігінің интернет-ресурсында орналастыруды қамтамасыз етсін.

      3. Қызметтік жануарларды сатып алуды бекітілген нормалар бойынша тиісті жылға арналған республикалық бюджеттен бөлінген қаражат шегінде кезең-кезеңімен жүзеге асырсын.

      4. Осы бұйрықтың орындалуын бақылау Қазақстан Республикасы Ұлттық ұланының Бас қолбасшысы генерал-лейтенант Р.Ф. Жақсылықовқа жүктелсін.

      5. Осы бұйрық алғаш ресми жарияланған күннен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Министр*  *полиция генерал-лейтенанты* | *Қ. Қасымов* |

      "КЕЛІСІЛДІ"

      Қазақстан Республикасының

      Қаржы министрі

      \_\_\_\_\_\_\_\_\_\_\_ Б.Т. Сұлтанов

      2015 жылғы "            " \_\_\_\_\_\_\_\_

|  |  |
| --- | --- |
|  | Қазақстан Республикасы Ішкі істер министрінің 2015 жылғы 27 сәуірдегі № 404 бұйрығымен бекітілген |

**Қазақстан Республикасының Ұлттық ұланын қызметтік жануарлармен қамтамасыз етудің заттай нормалары**

**1-тарау. Қазақстан Республикасы Ұлттық ұланының бөліністерін жылқылармен қамтамасыз ету**

      Ескерту. 1-тараудың тақырыбы жаңа редакцияда – ҚР Ішкі істер министрінің 09.08.2019 № 696 (алғаш ресми жарияланғаннан кейін күнтізбелік он күн өткен соң қолданысқа енгізіледі) бұйрығымен.

|  |  |  |
| --- | --- | --- |
| Р/с  № | Пайдалану тобының атауы | Жеке құрамның 10 адамы есебінен жылқы басының саны |
| 1. | Мінуге арналған жылқы1 | 10 |
| 2. | Жүк арту жылқысы2 | 14 |
| 3. | Жегетін жылқы3 | 14 |

      Ескертпелер:

1мінуге арналған жылқы - ерттеп мініп жұмыста пайдаланылатын жылқы.

2жүк арту жылқысы - басқа көлік түрлерін пайдалану қажет болған жағдайда арқасында жүк тасымалдау үшін пайдаланылатын жылқы.

3жегетін жылқы - басқа көлік түрлерін пайдалану қажет болған жағдайда жүктерді, жеке құрамды қызмет атқару орнына арбамен жеткізу үшін пайдаланылатын жылқы.

4жылқыларға қажетті мұқтаждықты есептеу үшін адам саны жылқылармен қамтамасыз етілетін бөлімшенің штат санынан алынады, бұл ретте толық емес ондықтарды дөңгелектеу арттыру жағына қарай жүзеге асырылады.

**2-тарау. Қазақстан Республикасы Ұлттық ұланының бөлімшелерін жылқыларды өсіру бойынша қамтамасыз ету**

      Ескерту. 2-тараудың тақырыбы жаңа редакцияда – ҚР Ішкі істер министрінің 09.08.2019 № 696 (алғаш ресми жарияланғаннан кейін күнтізбелік он күн өткен соң қолданысқа енгізіледі) бұйрығымен.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Р/с  № | Объектілердің (бөлімнің, бөлімшенің) атауы | Өлшем бірлігі | Тұқымдық айғырлар | Биелер (аналық бас) | Құлындар | | | | Жұмыс жылқылары | |
| 1 жас | 2 жас | 3 жас | 4 жас | Мінетін | Жегетін |
| 1 | Оқу-жаттығу - жөндеу кавалерлік бөлімше | бас | 6 | 60 | 60 | 60 | 60 | 60 | 6 | 6 |
| 2 | Жылқылардың өнімін молайту жөніндегі бөлімше (питомник) | бас | 1 | 10 | 10 | 10 | 10 | 10 | 1 | 1 |

**3-тарау. Қазақстан Республикасы Ұлттық ұланының бөлімшелерін қызметтік иттермен қамтамасыз ету**

      Ескерту. 3-тарау жаңа редакцияда – ҚР Ішкі істер министрінің 05.12.2022 № 933 бұйрығымен.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Р/с № | Күзет объектілерінің (бөлімнің, бөлімшенің) атауы және олардың сипаттамасы | Өлшем бірлігі | Иттердің санаты | | | | | | | | |
| Іздеуші | Патрульлдік-іздеуші | Қарауылдық | Есірткі іздеуші | Жарылғыш заттарды іздеуші | Шабуылдаушы | Асыл тұқымды | Күшіктер | Жөндеудегі |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  | **1-параграф. Маңызды мемлекеттік объектілерді күзету жөніндегі әскери бөлімдер (бөлімшелер)** | | | | | | | | | | |
| 1. | Тәуліктік күзеті бар тұрақты объект | бірлік | 2 | 3 | - | - | 2 | - | - | - | - |
| 2. | Тәуліктік күзеті бар тұрақты объектінің көлікті өткізу жөніндегі бақылау-өткізу пункті | бірлік | - | 3 | - | - | 2 | - | - | - | - |
| **2-параграф. Қылмыстық-атқару жүйесі мекемелерін күзету жөніндегі әскери бөлімдер (бөлімшелер)** | | | | | | | | | | | |
| 3. | Тәуліктік күзеті бар тұрақты өндірістік объект | бірлік | 2 | 4 | 7 | 1 | - | - | - | - | - |
| 4. | Жеке тұрақты өндірістік объект, бір ауысымда жұмыс істейтін тұрақты құрылыс және уақытша объект | бірлік | - | 3 | 6 | - | - | - | - | - | - |
| 5. | Тәуліктік күзеті бар тұрақты объектінің көлікті өткізу жөніндегі бақылау-өткізу пункті | бірлік | - | 3 | - | 1 | - | - | - | - | - |
| 6. | Өмір бойына бас бостандығынан айырылған және өлім жазасына кесілген сотталғандардың мінез-құлқын бақылау мен қадағалауды жүзеге асыратын қылмыстық-атқару жүйесінің мекемесі 1 корпусқа | бірлік | 1 | 2 | - | - | - | - | - | - | - |
| 7. | Объектіні тәуліктік күзетуді жүзеге асыратын бөлімшенің із кесу тобы | бірлік | - | 1 | - | - | - | - | - | - | - |
| **3-параграф. Айдауылдау жөніндегі әскери бөлімдер (бөлімшелер)** | | | | | | | | | | | |
| 8. | Айына қарсы қарауылдарды тағайындаған кездегі айырбастау пункті: |  |  |  |  |  |  |  |  |  |  |
| 1) 10-ға дейін | бірлік | - | 1 | - | - | - | - | - | - | - |
| 2) 15-ке дейін | 1 | 1 | - | - | - | - | - | - | - |
| 3) 20-ға дейін | 1 | 2 | - | - | - | - | - | - | - |
| 4) 25-ке дейін | 1 | 3 | - | - | - | - | - | - | - |
| 5) 25-тен астам | 1 | 4 |  |  |  |  |  |  |  |
| 9. | Сотталғандар мен күзетпен ұсталатын адамдарды сот және жоспарлы темір жолдық, автожолдық қарауылдарында айдауылмен алып жүруді жүзеге асыратын бөлімше | бірлік | 1 | 1 | - | 1 | - | - | - | - | - |
| **4- параграф. Арнайы моторландырылған әскери бөлімдер (бөлімшелер) мен жедел мақсаттағы әскери бөлімдер (бөлімшелер)** | | | | | | | | | | | |
| 10. | Жедел мақсаттағы батальон | бірлік | 1 | 4 | - | - | - | - | - | - | - |
| 11. | Жедел мақсаттағы бөлімнің (бөлімшенің) әскери жедел резерві | бірлік | - | - | - | 1 | 1 | - | - | - | - |
| **5-параграф. Арнайы мақсаттағы әскери бөлімдер (бөлімшелер)** | | | | | | | | | | | |
| 12. | Арнайы мақсаттағы әскери бөлім (жасақ) | бірлік | 1 | - | - | - | 1 | 4 | - | - | - |
| 13. | Арнайы мақсаттағы топ | бірлік | 1 | - | - | - | 1 | 1 | - | - | - |
| **6-параграф. Кинологиялық орталық, қызметтік тұқымды иттерді өсіру және көбейту питомнигі** | | | | | | | | | | | |
| 14. | Кинология қызметінің мамандарын даярлау жөніндегі оқу взводы (тобы) | бірлік | 1 | - | - | - | - | - | - | - | 1 курсантқа |
| 15. | Қызметтік тұқымды иттерді өсіру және көбейту питомнигі (асыл тұқымды иттері бар бөлімше), мынадай есеппен: |  |  |  |  |  |  |  |  |  |  |
| 1) бес асыл тұқымды итке | бірлік | - | - | - | - | - | - | - | 15 | 10 |
| 2) он асыл тұқымды итке | бірлік | - | - | - | - | - | - | - | 30 | 20 |
| 3) он бес асыл тұқымды итке | бірлік | - | - | - | - | - | - | - | 40 | 30 |
| 4) жиырма бес асыл тұқымды итке. | бірлік | - | - | - | - | - | - | - | 60 | 50 |

      Ескертпе:

      1. Бір кинолог-маманға бір қызметтік ит бекітіліп беріледі, ерекшелікті мыналар құрайды:

      1) қарауылдық иттер – бір кинолог-маманға үш итке дейін бекітіліп беріледі;

      2) есірткі іздеуші иттер – оларды қолдана отырып орындалатын қызметтік міндеттер болмашы көлемде болған кезде негізгі қызметтік мақсаты бойынша пайдаланылатын бекітілген қызметтік иті бар бөлімшенің бір кинолог-маманына бекітіліп беріледі;

      3) қызметтік тұқымды иттерді өсіру және көбейту питомнигінде асыл тұқымды иттер мен күшіктерді (штат санында асыл тұқымды иттер бар бөлімшелерде) қызметтік жүктемені тең бөлуді қамтамасыз ету есебінен кинолог-маманға бекітіліп беріледі.

      2. Оқу орталықтарындағы даярлау (қайта даярлау) курстарына кинолог-мамандар бекітіліп берілген қызметтік иттермен жіберіледі. Қажет болған жағдайда курсанттарға оқу орталығының иттері бекітіледі.

      3. Қызметтік иттердің шекті жасы 8 жыл 3 ай болып табылады, одан кейін оның бұдан әрі жұмысқа жарамдылығын арнайы комиссия айқындайды. Шекті жасқа толғаннан кейін қызметтік иттер қызметтік мақсаттарда пайдалануы бойынша басқа немесе белгіленген қызмет мерзімі өткеннен кейін денсаулық жағдайына, кемістігіне және кемтарлығына байланысты жұмыс қабілетін жоғалтуы салдарынан қызметтік мақсатта пайдалануға жарамсыз санатқа ауыстырылады, одан кейін есептен шығарылады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК